Diari Oficial de la Generalitat Valenciana


Sumari del DOGV 4944, del 11-02-2005 (2005/903)

RESOLUCIÓ de 20 de desembre de 2004, de la Direcció General de Treball i Seguretat Laboral, per la qual es disposa el registre i la publicació de l'Acord sobre revisió salarial per a l'any 2005 del Conveni Col·lectiu de l'empresa Grupo G, Protección y Seguridad, SA. (Codi núm. 8000312).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4944

Data del DOGV
:   11-02-2005

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2005/903


Data del document
:   20-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * seguretat i vigilància
    * conveni col·lectiu
    * empresa privada

RESOLUCIÓ de 20 de desembre de 2004, de la Direcció General de Treball i Seguretat Laboral, per la qual es disposa el registre i la publicació de l'Acord sobre revisió salarial per a l'any 2005 del Conveni Col·lectiu de l'empresa Grupo G, Protección y Seguridad, SA. (Codi núm. 8000312). [2005/903]
  
Vist el text de l'Acord sobre revisió salarial per a l'any 2005 del Conveni Col·lectiu de l'empresa Grupo G, Protección y Seguridad, SA, subscrit en data 29 de novembre de 2004 per la representació dels treballadors i de l'empresa, presentat davant d'esta Direcció General de Treball i Seguretat Laboral el dia 10 de desembre, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda
  
Primer
  
Ordenar que siga inscrit en el Registre de Convenis Col·lectius de Treball d'esta Direcció General, amb notificació a la Comissió Negociadors i que siga dipositat el text original de l'acord.
  
Segon
  
Disposar que siga publicat en el Diari Oficial de la Generalitat Valenciana.
  
València, 20 de desembre de 2004.- El director general de Treball i Seguretat Laboral: Román Ceballos Sancho.
  
Acta de reunió
  
A les 18.00 hores del dia 29 de novembre de 2004, se inicien converses sobre revisió salarial de Grupo G. Protección y Seguridad, SA, i es realitza la reunió en els locals de l'empresa, situada a València, Gran Via de Ferran el Catòlic, núm. 67 € 2ª, amb els assistents següents:
  
Per la patronal: José García Yeves y David García Galera
  
Pel sindicat: Vicente Sanchis Blanquer, Salvador Martínez Valero i Ana Saez Alemany.
  
Ordre del dia:
  
1) Negociació augment taules salarials per a l'any 2005
  
Acords
  
1) Negociació augment taules salarials per a l'any 2005
  
Es declara expressament la vigència de l'Acord sobre règim salarial aplicable, així com les successives concrecions i desplegaments, i se centra la negociació en l'increment de les taules salarials del personal operatiu, ja que el règim salarial de la resta de grups professionals es troba igualat al conveni nacional. L'oferta que presenta el delegat sindical, el senyor Sr. Sanchis Blanquer és d'un augment en tots els conceptes de les taules salarials iguals al conveni nacional per a l'any 2005 i la patronal representada pel senyor García indica que atesa la gran competència que hi ha en el sector, l'empresa oferix un increment salarial per al dit grup professional en tots els conceptes de les taules salarials de l'any 2004 del 6% de mitjana, que estima que és una oferta generosa i raonable i que no posa en perill l'equilibri financer de la societat.
  
La proposta de l'empresa és estudiada per la representació dels treballadors, i finalment acorden per unanimitat augmentar els salaris per al pròxim any 2005 que serà efectiu des del 01-01-2005 al 31-12-2005 un 8,35% de mitjana sobre les taules de l'any 2004, per al personal operatiu.
  
Així mateix, s'acorda que el règim salarial vigent en l'empresa per a l'any 2006 serà l'establit en el conveni nacional per a tots els grups professionals sense excepció, i serà d'aplicació exclusiva els conceptes i imports que s'hi establisquen, i així perden vigència i aplicació aquells que hagen sigut fruit de la negociació en l'àmbit d'esta empresa o hagen sigut establits unilateralment per esta als efectes de millorar econòmicament els treballadors.
  
S'acorda que l'àmbit d'aplicació del present acord sobre règim salarial siga nacional i les seus normes d'aplicació en tot el territori espanyol.
  
I perquè així siga vàlid este acord, es firma al peu de l'escrit a les 20.35 hores del mateix dia.
  
El delegat sindical: Vicente Sanchis Blanquer.
  
Un treballador: Salvador Martínez Valero.
  
L'apoderat de Grupo G. Protección y Seguridad, SA: José García Yeves.
  
El director d'operativa, conseller accionista: David García Galera.
  
Es faculta Salvador Martínez Valero perquè diposite la present revisió salarial davant l'organisme competent.